A4-0325/96

Ψήφισμα σχετικά με την Kοινωνία των Πληροφοριών, τον Πολιτισμό και την Εκπαίδευση

Το Ευρωπαϊκό Κοινοβούλιο,

- έχοντας υπόψη το ψήφισμά του της 30ής Νοεμβρίου 1994 σχετικά με τη σύσταση προς το Ευρωπαϊκό Συμβούλιο: «Η Ευρώπη και η Πλανητική Κοινωνία των Πληροφοριών», καθώς και την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών: " η Ευρώπη και η Kοινωνία των Πληροφοριών: η συνέχιση της πορείας - πρόγραμμα δράσης» ((ΕΕ C 363 της 19.12.1994, σελ. 33)),

- έχοντας υπόψη το ψήφισμά του της 16ης Φεβρουαρίου 1995 για τη Διάσκεψη της Ομάδας G7 σχετικά με την Kοινωνία των Πληροφοριών ((ΕΕ C 56 της 6.3.1995, σελ. 97)),

- έχοντας υπόψη τη γνωμοδότησή του της 16ης Μαρτίου 1995 σχετικά με την πρόταση απόφασης του Ευρωπαϊκού Κοινοβουλίου και του Συμβουλίου περί ανακήρυξης του 1996 ως Ευρωπαϊκού Έτους Δια Βίου Μάθησης (COM(94)0264 - C4- 0143/94 - 94/0199(COD)) ((ΕΕ C 89 της 10.4.1995, σελ. 123)),

- έχοντας υπόψη τη γνωμοδότησή του της 16ης Ιουνίου 1995 σχετικά με την πρόταση απόφασης του Συμβουλίου σχετικά με πρόγραμμα κατάρτισης των εργαζομένων στον ευρωπαϊκό κλάδο οπτικοακουστικών προγραμμάτων (MEDIA ΙΙ - Κατάρτιση) (1996-2000) (COM(94)0523 - C4-0171/95 - 95/0026(SYN)) ((ΕΕ C 166 της 3.7.1995, σελ. 192)),

- έχοντας υπόψη το ψήφισμά του της 28ης Μαρτίου 1996 σχετικά με πρόταση απόφασης του Συμβουλίου με πολυετές πρόγραμμα για την τόνωση της ανάπτυξης των πολυμέσων και ενθάρρυνση της χρήσης των πολυμέσων στην Κοινωνία των Πληροφοριών (Info 2000) (COM(95)0149 - C4-0383/95 - 95/0156(CNS)) ((EE C 117 της 22.4.1996, σελ. 37)),

- έχοντας υπόψη τη Λευκή Βίβλο της Επιτροπής για την Ανάπτυξη την Ανταγωνιστικότητα και την Απασχόληση (COM(93)0700 - C3-0509/93),

- έχοντας υπόψη την ανακοίνωση προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών της Επιτροπής «Η εκπαίδευση και η κατάρτιση ενώπιον των τεχνολογικών, βιομηχανικών και κοινωνικών προκλήσεων: πρώτες σκέψεις» (COM(94)0528),

- έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή Περιφερειών σχετικά με τη μεθοδολογία για την υλοποίηση των εφαρμογών της Κοινωνίας των Πληροφοριών (COM(95)0224),

- έχοντας υπόψη την Πράσινη Βίβλο της Επιτροπής σχετικά με το Δικαίωμα Δημιουργού και τα Συγγενικά Δικαιώματα στην Κοινωνία των Πληροφοριών (COM(95)0382 - C4-0354/95),

- έχοντας υπόψη την πρόταση απόφασης του Συμβουλίου όσον αφορά την έγκριση πολυετούς προγράμματος για την προώθηση της γλωσσικής πολυμορφίας της Κοινότητας στην Κοινωνία της Πληροφόρησης (COM(95)0486 - C4-0152/96) ((ΕΕ C 364 της 4.12.1996, σελ. 5)),

- έχοντας υπόψη το Λευκό Βιβλίο για την Εκπαίδευση και την Κατάρτιση, Διδασκαλία και Εκμάθηση - Προς την Κοινωνία της Γνώσης (COM(95)0590 - C4- 0597/95),

- έχοντας υπόψη την ενδιάμεση έκθεση της Task Force για το Εκπαιδευτικό Λογισμικό και τα Πολυμέσα,

- έχοντας υπόψη την ενδιάμεση έκθεση της Ομάδας Εμπειρογνωμόνων Υψηλού Επιπέδου με τίτλο: «Η Οικοδόμηση της Ευρωπαϊκής Κοινωνίας των Πληροφοριών για Όλους μας»,

- έχοντας υπόψη το ψήφισμα του Συμβουλίου της 4ης Απριλίου 1995 σχετικά με τον πολιτισμό και τα πολυμέσα ((ΕΕ C 247 της 23.9.1995, σελ. 1)),

- έχοντας υπόψη το ψήφισμα του Συμβουλίου της 27ης Νοεμβρίου 1995 σχετικά με τις βιομηχανικές πλευρές της Ευρωπαϊκής Ένωσης όσον αφορά την ανάπτυξη της Κοινωνίας των Πληροφοριών ((ΕΕ C 341 της 19.12.1995, σελ. 5)),

- έχοντας υπόψη το ψήφισμα του Συμβουλίου της 6ης Μαΐου 1996 σχετικά με το εκπαιδευτικό λογισμικό και τα πολυμέσα στην εκπαίδευση και κατάρτιση ((ΕΕ C 195 της 6.7.1996, σελ. 8)),

- έχοντας υπόψη την ανακοίνωση της Επιτροπής «η μάθηση στην κοινωνία των πλήροφοριών: σχέδιο δράσης για μια ευρωπαϊκή πρωτοβουλία στον τομέα της εκπαίδευσης (1996-98)" (COM(96)0471 - C4-0528/96)[semigr ]

- έχοντας υπόψη τα άρθρα 126 και 128 της Συνθήκης ΕΚ,

- έχοντας υπόψη το άρθρο 148 του Κανονισμού του,

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης (A4-0325/96),

Α. λαμβάνοντας υπόψη ότι το ευρωπαϊκό πρότυπο Κοινωνίας των Πληροφοριών πρέπει να καθοδηγείται από δημοκρατικές, κοινωνικές, πολιτιστικές και εκπαιδευτικές βλέψεις και να μην κυριαρχείται από οικονομικά και τεχνολογικά συμφέροντα,

Β. λαμβάνοντας υπόψη ότι το άρθρο 126 της Συνθήκης ΕΚ αναφέρει ότι η Κοινότητα συμβάλλει στην ανάπτυξη παιδείας υψηλού επιπέδου, μεταξύ άλλων ενθαρρύνοντας τη συνεργασία μεταξύ εκπαιδευτικών ιδρυμάτων, ευνοώντας την ανάπτυξη ανταλλαγών πληροφοριών και εμπειριών και ενθαρρύνοντας την ανάπτυξη της εκπαίδευσης εξ αποστάσεως,

Γ. λαμβάνοντας υπόψη ότι το άρθρο 128, παράγραφος 4 της Συνθήκης ΕΚ αναφέρει ότι η Κοινότητα λαμβάνει υπόψη της τις πολιτιστικές πτυχές όταν αναλαμβάνει δράση δυνάμει άλλων διατάξεων της Συνθήκης και ότι τούτο περιλαμβάνει και τις δράσεις στον τομέα της Κοινωνίας των Πληροφοριών,

Δ. λαμβάνοντας υπόψη ότι η αγορά εκπαιδευτικών συστημάτων που χρησιμοποιούν πολυμέσα αναμένεται να αυξηθεί κατά 40% το χρόνο κατά τα επόμενα δέκα χρόνια[semigr ] και ότι η ευρωπαϊκή βιομηχανία χρειάζεται υποστήριξη προκειμένου να εξασφαλισθεί ότι η ΕυρωπαΙκή Ένωση θα αποκομίσει εκπαιδευτικά, οικονομικά και πολιτιστικά οφέλη από την εξέλιξη αυτή,

Ε. λαμβάνοντας υπόψη ότι είναι αδύνατο να προβλεφθούν οι ακριβείς οικονομικές, κοινωνικές, πολιτιστικές και εκπαιδευτικές επιπτώσεις της Κοινωνίας των Πληροφοριών[semigr ] ότι, ωστόσο, είναι σαφές ότι περιλαμβάνει τόσο κινδύνους όσο και ευκαιρίες και ως εκ τούτου υφίσταται ανάγκη για σαφές νομοθετικό πλαίσιο,

ΣΤ. εκτιμώντας ότι, μπορεί μεν οι τεχνικές της κοινωνίας των πληροφοριών να προσφέρουν νέο υπόβαθρο στις ανταλλαγές μεταξύ των ανθρώπων, πλην όμως δεν δύνανται να υποκαταστήσουν, κυρίως δε στον τομέα του πολιτισμού και της εκπαίδευσης τους δεσμούς αμεσότητας και αμοιβαιότητας που υπάρχουν μεταξύ έργων τέχνης και ανθρώπων καθώς και ανθρώπων μεταξύ τους (καλλιτέχνες/κοινό, εκπαιδευτικοί/μαθητές, γονείς/παιδιά).

Ζ. εκτιμώντας ότι υφίσταται κίνδυνος όξυνσης των υφιστάμενων κοινωνικών διαιρέσεων και περαιτέρω περιθωριοποίησης των ήδη μειονεκτουσών ομάδων, πέρα από τη δημιουργία νέων ανισοτήτων εξ αιτίας της ανισόμερης πρόσβασης στις νέες τεχνολογίες των πληροφοριών και των επικοινωνιών,

Η. εκτιμώντας ότι η Κοινωνία των Πληροφοριών προσφέρει την ευκαιρία να αντιμετωπισθούν τα μειονεκτήματα που αντιμετωπίζουν ορισμένες ομάδες, συμπεριλαμβανομένων των ατόμων με ειδικές ανάγκες, όσων ζουν σε απομακρυσμένες περιφέρειες και όσων έχουν συναντήσει προβλήματα σχετικά με την πρόσβασή τους στα παραδοσιακά εκπαιδευτικά και πολιτιστικά ιδρύματα και υπηρεσίες,

Θ. εκτιμώντας ότι η αυξημένη ευκολία και ταχύτητα διαβίβασης των πληροφοριών προσφέρει νέες δημοκρατικές ευκαιρίες όσον αφορά τη δημόσια πρόσβαση στην επίσημη πληροφόρηση, έστω και αν τούτο συνοδεύεται από κινδύνους σχετικά με το απόρρητο και την κατάχρηση των πληροφοριών, καθώς και κινδύνους συγκεντροποίησης της ιδιοκτησίας και ως εκ τούτου απειλές για τον πλουραλισμό,

Ι. λαμβάνοντας υπόψη ότι σειρά υφιστάμενων κοινωνικών προγραμμάτων, όπως τα Media I, INFO 2000, Socrates, Tηλεματική για τις Βιβλιοθήκες και την Εκπαίδευση, έχουν στηρίξει μέτρα που συνδέουν τις νέες τεχνολογίες με τον εκπαιδευτικό και τον πολιτιστικό τομέα,

ΙΑ. εκτιμώντας ότι οι κοινοτικές δράσεις στον τομέα των νέων τεχνολογιών που αφορούν τον πολιτισμό χαρακτηρίζονται αυτή τη στιγμή από διάχυση και έλλειψη συντονισμού,

ΙΒ. εκτιμώντας ότι στην παρούσα φάση των δημοσιονομικών προοπτικών η κατηγορία 3 δεν επιτρέπει, μέσα στο νέο πλαίσιο της Κοινωνίας των Πληροφοριών, να δοθεί ικανοποιητική θέση στον πολιτισμό και την εκπαίδευση, κεφαλαιώδεις παράγοντες για την καινοτομία και την ανάπτυξη[semigr ] ότι ως εκ τούτου επιβάλλεται να επανεξετασθεί η διάρθρωση του κοινοτικού προϋπολογισμού ώστε να μην οδηγηθεί σε οικονομική ασφυξία αυτός ο σημαντικότατος τομέας, στον οποίο η Ένωση έχει να διαδραματίσει σημαντικό ρόλο στο πλαίσιο της επικουρικότητας,

ΙΓ. ότι υφίσταται σημαντικό δυναμικό για τη χρήση των νέων τεχνολογιών των πληροφοριών και της επικοινωνίας για εκπαιδευτικούς σκοπούς, μεταξύ των οποίων η αντιμετώπιση των προβλημάτων του αναλφαβητισμού και των χαμηλών σχολικών επιδόσεων, η ανάπτυξη της ανοικτής εκμάθησης και της εκμάθησης από απόσταση, η εκπαίδευση των ενηλίκων, η διασύνδεση σχολείων σε δίκτυα και η εκμάθηση γλωσσών,

ΙΔ. λαμβάνοντας υπόψη ότι τα μέσα παροχής της εκπαίδευσης δεν μπορούν να εξετάζονται αποκομμένα από τα ζητήματα του περιεχομένου και της ποιότητας,

ΙΕ. λαμβάνοντας υπόψη ότι η δια βίου εκμάθηση και η εκπαίδευση των ενηλίκων έχουν όλο και μεγαλύτερη σημασία στο πλαίσιο της Κοινωνίας των Πληροφοριών,

ΙΣΤ. εκτιμώντας ότι η αυξημένη ευκολία και ταχύτητα μετάδοσης των πληροφοριών εγείρει περίπλοκα ζητήματα όσον αφορά το δικαίωμα δημιουργού[semigr ] το ίδιο ισχύει και με τη συμμετοχή πολλών συντελεστών στην παραγωγή των προϊόντων πολυμέσων,

ΙΖ. εκτιμώντας ότι ο αντίκτυπος της τηλεόρασης στην οικιακή ζωή έχει επηρεάσει την αλληλοδραστικότητα και τον πολιτισμό με την ευρύτερη έννοια του όρου και συχνά έχει ασκήσει επιβλαβείς επιπτώσεις στις δεξιότητες προφορικής επικοινωνίας, οδηγώντας σε εκπαιδευτική υστέρηση,

ΙΗ. εκτιμώντας ότι η τηλεόραση έχει καταστεί σημαντική μέθοδος επικοινωνίας στην κοινωνία, αλλά ότι ελάχιστοι πολίτες έχουν διδαχθεί πώς να ερμηνεύουν αυτό το μέσο, και ότι υφίσταται κίνδυνος ότι η κοινωνία των πληροφοριών θα μπορούσε να αναπτυχθεί με τον ίδιο τρόπο,

ΙΘ. εκτιμώντας ότι υπάρχει τεράστιο δυναμικό για την εισαγωγή νέων τεχνολογιών πληροφοριών και επικοινωνιών στον πολιτιστικό τομέα, και ιδιαίτερα στα μουσεία, τις πινακοθήκες και τα μνημεία, όσον αφορά την προστασία, τη συντήρηση, την εκπαίδευση και τη διεύρυνση της πρόσβασης,

Κ. εκτιμώντας ότι η Κοινωνία των Πληροφοριών προσφέρει προκλήσεις και ευκαιρίες σχετικά με το ρόλο των δημόσιων βιβλιοθηκών, δεδομένης της βαρύτητας μιας σύγχρονης ευρωπαϊκής υποδομής βιβλιοθηκών, κάτι που θα αυξήσει τη διαθεσιμότητα των βιβλιοθηκονομικών πόρων σε ολόκηρη την Ευρώπη μέσω της διασύνδεσης και έτσι θα στηρίξει την οικονομική, κοινωνική και πολιτιστική ζωή της Ευρωπαϊκής Ένωσης,

ΚΑ. εκτιμώντας οτι τα βιβλία, οι εφημερίδες και τα υπόλοιπα έντυπα μέσα θα διατηρήσουν τη σημασία τους παρά τις κινήσεις στην κατεύθυνση της ηλεκτρονικής έκδοσης,

ΚΒ. εκτιμώντας ότι η διασφάλιση του πλούτου και της πολυμορφίας των γλωσσών της Ευρωπαϊκής Ένωσης είναι θέμα εξαιρετικά σημαντικό, δεδομένης της σχέσης μεταξύ γλώσσας και πολιτιστικής ταυτότητας,

ΚΓ. εκτιμώντας ότι η πολιτιστική και γλωσσική πολυμορφία της Ευρώπης είναι πλεονέκτημα που πρέπει να αξιοποιηθεί όσον αφορά την παραγωγή εκπαιδευτικών και πολιτιστικών προϊόντων πολυμέσων, το ίδιο δε ισχύει για τη δημιουργικότητά της και την ισχυρή εκδοτική της παράδοση,

ΚΔ. εκτιμώντας ότι τα προϊόντα πολυμέσων που αντλούν το υλικό τους από την ευρωπαϊκή πολιτιστική κληρονομιά έχουν το δυναμικό να αυξήσουν το ενδιαφέρον και να διευκολύνουν την πρόσβαση στην εν λόγω κληρονομιά, ιδιαίτερα μεταξύ των νέων,

ΚΕ. εκτιμώντας ότι είναι σημαντικό οι σχεδιαστές πολυμέσων και οι ειδικοί του λογισμικού να συνεργάζονται, κατά την ανάπτυξη προϊόντων, με τους ειδικούς του εκπαιδευτικού και πολιτιστικού τομέα,

1. καλεί την Επιτροπή να εκπονήσει ανακοίνωση στην οποία να εκτίθενται λεπτομερώς οι μέχρι στιγμής κοινοτικές προσπάθειες στον τομέα των νέων τεχνολογιών, της εκπαίδευσης, της κατάρτισης και του πολιτισμού, συμπεριλαμβανομένης της ανάπτυξης προϊόντων πολυμέσων, στο πλαίσιο των διάφορων κοινοτικών προγραμμάτων, καθώς και τα σχέδια για μελλοντικά συγκεκριμένα μέτρα που θα υλοποιηθούν στους εν λόγω τομείς[semigr ]

2. καλεί την Επιτροπή να συνεχίσει τις προσπάθειές της για βελτίωση του εσωτερικού συντονισμού και της εξωτερικής διαβούλευσης στον τομέα της κοινωνίας των πληροφοριών και προς τούτο ζητεί να δημιουργηθεί μια μόνιμη ομάδα εργασίας για το συντονισμό και την πληροφόρηση σχετικά με δράσεις που αφορούν τον πολιτισμό[semigr ]

3. καλεί τα κράτη μέλη να συμφωνήσουν στόχους οι οποίοι πρέπει να επιτευχθούν έως το έτος 2000 σχετικά με την εισαγωγή των νέων τεχνολογιών στα δημόσια εκπαιδευτικά και πολιτιστικά ιδρύματα, συμπεριλαμβανομένων των βιβλιοθηκών[semigr ]

4. καλεί τα κράτη μέλη να δημοσιεύσουν ανακοίνωση αποστολής για τη συνεχή και συνεχιζόμενη εφαρμογή της τεχνολογίας πληροφοριών στα σχολεία, τα κολλέγια, τις βιβλιοθήκες και τα κοινοτικά κέντρα[semigr ] η ανακοίνωση αυτή θα εκτιμάται και θα ενημερώνεται σε ετήσια βάση[semigr ]

5. καλεί την Ευρωπαϊκή Επιτροπή να συνεχίσει να στηρίζει τις δράσεις των κρατών μελών στον τομέα αυτό, διευκολύνοντας τις ανταλλαγές εμπειριών και καλής πρακτικής, προωθώντας καινοτόμα σχέδια για την τόνωση περαιτέρω δράσεων, καθώς και με ερευνητικές και συντονιστικές δραστηριότητες[semigr ]

6. φρονεί ότι η Ευρωπαϊκή Ένωση οφείλει να συνειδητοποιήσει την κατάσταση και το ρόλο των νέων τεχνολογιών της πληροφορίας στις αναπτυσσόμενες χώρες, και ιδίως την ανάγκη να δοθεί στις χώρες αυτές η δυνατότητα να εκτιμήσουν, να αξιολογήσουν και να προσαρμόσουν τις τεχνολογίες της πληροφορίας, και να αξιολογήσουν σύμφωνα με τις δικές τους ανάγκες τις δυνατότητες που τους παρέχουν οι τεχνολογίες αυτές[semigr ]

7. καλεί όλα τα κράτη μέλη να εξασφαλίσουν ότι οι εκπαιδευτικοί και οι επαγγελματίες του τομέα του πολιτισμού θα λαμβάνουν καίρια και υψηλής ποιότητας κατάρτιση στη χρήση των νέων τεχνολογιών, και ότι η κατάρτιση αυτή θα καθιερωθεί πριν από το έτος 2000[semigr ]

8. καλεί να αυξηθεί η κοινοτική στήριξη σε κοινοτικούς διαγωνισμούς για σχέδια δικτύωσης μεταξύ σχολείων και πολιτιστικών ιδρυμάτων, έτσι ώστε να αξιοποιηθεί η καλή πρακτική[semigr ]

9. καλεί την ΕΕ και τα κράτη μέλη της να ενθαρρύνουν και να υποστηρίξουν τις δραστηριότητες και την ανάπτυξη των κρατικών ραδιοτηλεοπτικών φορέων, στους οποίους ιστορικά οφείλονται επενδύσεις που κατέστησαν δυνατή σε ολόκληρες κοινωνίες την πρόσβαση στον πολιτισμό και την εκπαίδευση μέσω μορφωτικών και άλλων οπτικοακουστικών παραγωγών[semigr ] με τις νέες τεχνολογίες, ο ανταγωνισμός γίννεται πλέον παγκόσμιος και θα χρειασθούν μεγάλης κλίμακας επενδύσεις προκειμένου να εξασφαλισθεί ότι όλοι η Ευρωπαίοι πολίτες θα αποκομίσουν τα πλήρη οφέλη από τις ευκαιρίες που παρέχει η κοινωνία της πληροφορίας[semigr ]

10. καλεί την Επιτροπή να καταρτίσει πειραματικό πρόγραμμα στις αγροτικές περιοχές για να αξιολογήσει τη βιωσιμότητα της δορυφορικής τεχνολογίας ως πιθανής λύσης για τη γενική πρόσβαση στην κοινωνία των πληροφοριών[semigr ]

11. καλεί τα κράτη μέλη και τις αντίστοιχες αρχές να εξασφαλίσουν τις απαραίτητες διευκολύνσεις ώστε να ενθαρρυνθούν οι γυναίκες και να επωφεληθούν από τις νέες τεχνολογίες[semigr ]

12. καλεί τα κράτη μέλη να εξασφαλίσουν ότι οι ανάγκες κάθε περιφέρειας και περιοχής καλύπτονται από επαρκή τεχνική υποστήριξη με την πρόβλεψη υπηρεσιών «ενιαίας θυρίδας»[semigr ]

ΕΚΠΑΙΔΕΥΣΗ

13. ζητεί από την Ευρωπαϊκή Επιτροπή να στηρίξει την εκπόνηση σφαιρικής συγκριτικής μελέτης, η οποία θα ολοκληρωθεί πριν από το έτος 2000, σχετικά με τη χρήση των νέων τεχνολογιών των πληροφοριών στα σχολεία των κρατών μελών, με επισκόπηση των μεθόδων χρηματοδότησης που χρησιμοποιούνται[semigr ]

14. καλεί τα κράτη μέλη και τις λοιπές αρμόδιες αρχές να δημιουργήσουν δίκτυα που θα επέτρεπαν στα σχολεία και τα πανεπιστήμια να συμβληθούν με επιχειρήσεις παροχής υπηρεσιών που θα τους παρέχουν συθγχρόνως διασύνδεση, χρηματοδοτική μίσθωση υλικού και λογισμικού, και υποστήριξη για την εξάσκηση στη χρήση τους[semigr ]

15. καλεί τα κράτη μέλη να ενθαρρύνουν τα σχολεία να σχηματίσουν οργανώσεις σχολείων ώστε να επωφεληθούν από την αγορά μηχανικού εξοπλισμού και προγραμμάτων υπολογιστών σε μεγαλύτερες ποσότητες[semigr ]

16. ενθαρρύνει τα κράτη μέλη να παρέχουν φορολογικά κίνητρα στους παρέχοντες εξοπλισμό και υπηρεσίες πολυμέσων οι οποίοι θα προβλέπουν ειδικές τιμές για τα εκπαιδευτικά ιδρύματα[semigr ]

17. καλεί τα κράτη μέλη και τις αρμόδιες αρχές να ενθαρρύνουν τις εταιρικές σχέσεις μεταξύ σχολείων και κοινοτικών οργανώσεων/επιχειρήσεων ώστε να επιτραπεί η χρήση των σχολικών διευκολύνσεων εκτός του κανονικού ωραρίου[semigr ] αυτό θα αυξήσει τους πόρους των σχολείων και τις ικανότητες όσον αφορά την τεχνολογία πληροφόρησης εντός της κοινότητας[semigr ]

18. πιστεύει ότι η εισαγωγή των νέων τεχνολογιών στις σχολικές αίθουσες πρέπει να συντελεσθεί προγραμματισμένα και σύμφωνα με εκπαιδευτικούς στόχους και όχι να καθοδηγείται απλώς από την τεχνολογία[semigr ] ότι η δέουσα προσοχή πρέπει να δίδεται στον κεφαλαιώδη ρόλο του εκπαιδευτικού, στις κοινωνικές πτυχές, στο διδακτέα ύλη και στις μεθόδους διδασκαλίας[semigr ]

19. καλεί τα κράτη μέλη και τις λοιπές αρμόδιες αρχές να ενθαρρύνουν την καθιέρωση σαφών απαιτήσεων σ' ό,τι αφορά την κατάρτιση όλων των νέων εκπαιδευτικών στις τεχνολογίες της πληροφορίας και να προβλέψουν τη συνεχή εκπαίδευση όλων των εκπαιδευτικών[semigr ]

20. καλεί τα κράτη μέλη και τις λοιπές αρμόδιες αρχές να αποφύγουν τις κοινωνικές ανισότητες, εντοπίζοντας τις προβληματικές περιοχές και παρέχοντας τους ανάλογους πόρους στα σχολεία που στερούνται επαρκών μέσων, τόσο στις αστικές όσο και στις αγροτικές περιοχές[semigr ]

21. ενθαρρύνει τα κράτη μέλη να εξετάσουν δεόντως το ενδεχόμενο να συμπεριλάβουν στο πλαίσιο των εκπαιδευτικών συστημάτων τους ένα μάθημα το οποίο θα προσφέρει στους διδασκόμενους τα μέσα με τα οποία θα μπορούν να ερμηνεύουν και να «φιλτράρουν» τις πληροφορίες που τους παρέχονται μέσω της κοινωνίας των πληροφοριών[semigr ]

22. αναθέτει στην Επιτροπή να εκπονήσει μελέτη, η οποία θα ολοκληρωθεί πριν το έτος 2000, σχετικά με την αποτελεσματικότητα της εισαγωγής νέων τεχνολογιών στην εκπαίδευση για διάφορες ηλικιακές ομάδες[semigr ]

23. καλεί τα κράτη μέλη και τις λοιπές αρμόδιες αρχές να παράσχουν στους γονείς τα μέσα που θα τους ενθαρρύνουν να μάθουν και αυτοί, μαζί με τα παιδιά τους, περισσότερα για τις πιθανές χρήσεις και τις εκπαιδευτικές δυνατότητες των τεχνολογιών της πληροφορίας[semigr ]

24. προτρέπει τα κράτη μέλη να εξετάσουν κατά πόσον θα ήταν χρήσιμο να χρησιμοποιηθούν υπηρεσίες ανοικτής γραμμής («on-line») για εκπαιδευτικούς σκοπούς, καθώς και το πώς το Internet θα μπορούσε να χρησιμοποιηθεί ως όργανο μάθησης[semigr ]

25. καλεί τα κράτη μέλη να συστήσουν ευρωπαϊκό φυλλομετρητή για το Παγκόσμιο Δίκτυο (WorldWideWeb) για να εντοπιστούν οι κατάλληλες τοποθεσίες χρήσης για τα σχολεία στον εκπαιδευτικό και πολιτιστικό τομέα[semigr ]

26. καλεί την Επιτροπή να χρηματοδοτήσει, στο πλαίσιο των κοινοτικών προγραμμάτων, πρότυπα προγράμματα, έως το έτος 2000, που θα χρησιμοποιούν, μεταξύ άλλων, τα εθνικά δίκτυα για τη διασύνδεση εκπαιδευτικών και επιμορφωτικών ιδρυμάτων στα διάφορα κράτη μέλη που ενδιαφέρονται να χρησιμοποιούν τεχνολογίες πολυμέσων προκειμένου να προαγάγουν την εικονική κινητικότητα και την ανταλλαγή πληροφοριών και εμπειριών και να αναπτύξουν πλουραλιστικές πρακτικές σε διάφορες περιοχές κοινού ενδιαφέροντος[semigr ]

ΕΚΠΑΙΔΕΥΤΙΚΟ ΛΟΓΙΣΜΙΚΟ ΚΑΙ ΠΟΛΥΜΕΣΑ

27. καλεί τα κράτη μέλη να ενθαρρύνουν τις ιδιωτικές επιχειρήσεις να ενώσουν τις δυνάμεις τους με τον δημόσιο τομέα για την ανάπτυξη εκπαιδευτικού λογισμικού, αλλά επισημαίνει ότι η συγχρηματοδότηση αυτή δεν πρέπει να υποβαθμίσει το περιεχόμενο του εκπαιδευτικού υλικού που θα παραχθεί με τον τρόπο αυτό[semigr ]

28. καλεί τα κράτη μέλη και τις λοιπές αρμόδιες αρχές να ενθαρρύνουν τη χρήση εκπαιδευτικού λογισμικού, ιδίως από άτομα που παρουσιάζουν δυσκολίες και μειωμένη ικανότητα στη μάθηση[semigr ]

29. καλεί την Επιτροπή να αναλάβει, από κοινού με τα κράτη μέλη, την εκπόνηση μελετών, που θα ολοκληρωθούν έως το έτος 2000, σχετικά με το πώς τα προγράμματα πολυμέσων τα οποία καθιστούν δυνατή την αλληλεπίδραση μεταξύ προγράμματος και χρήστη, και τα οποία έχουν κατά βάση ψυχαγωγικό χαρακτήρα, θα μπορούσαν να προσαρμοσθούν ούτως ώστε να χρησιμοποιούνται για εκπαιδευτικούς σκοπούς[semigr ]

30. καλεί την Επιτροπή να ενθαρρύνει τη διάδοση και την αξιοποίηση, σε ευρωπαϊκό επίπεδο, των καλύτερων διδακτικών πρακτικών που βασίζονται στη χρήση λογισμικού και υπηρεσιών πολυμέσων, αξιοποιώντας κατά τον πληρέστερο δυνατό τρόπο τις υπάρχουσες δομές σε όλα τα επίπεδα[semigr ]

31. χαιρετίζει τη συγκρότηση επιχειρησιακής μονάδας για το εκπαιδευτικό λογισμικό πολυμέσων και επισημαίνει ότι στον τομέα αυτό θα έπρεπε να έχει ήδη δοθεί προτεραιότητα χρηματοδότησης βάσει του Τετάρτου Προγράμματος Πλαισίου Έρευνας[semigr ] προτείνει ο τομέας αυτός να αποτελέσει υπο-δράση του Πέμπτου Προγράμματος Πλαισίου Έρευνας και να του αφιερωθεί περίπου το 15% του ενδεικτικού προϋπολογισμού, λαμβάνοντας υπόψη τη σημασία της εκπαίδευσης όσον αφορά την ανταγωνιστικότητα και την ποιότητα ζωής[semigr ]

32. καλεί τα κράτη μέλη και τις λοιπές αρμόδιες αρχές να εξασφαλίσουν τη συμμετοχή των εκπαιδευτικών όλων των βαθμίδων στον σχεδιασμό και την ανάπτυξη του εκπαιδευτικού λογισμικού, προκειμένου να εξασφαλίζεται η ακρίβεια των πληροφοριών[semigr ]

33. καλεί την Επιτροπή να συνεχίσει να υποστηρίζει την ανάπτυξη εκπαιδευτικών προγραμμάτων πολυμέσων με αλληλεπίδραση προγράμματος και χρήστη, αλλά συγχρόνως την προτρέπει να επικεντρώσει τις προσπάθειές της στην ανάπτυξη ευρωπαϊκών εκπαιδευτικών ενοτήτων, οι οποίες θα μπορούσαν να ενσωματωθούν στους διάφορους τομείς του βασικού εκπαιδευτικού προγράμματος, ενώ οι σπουδαστές θα ενθαρρύνονται να διδάσκονται μέσω των νέων τεχνολογιών αντί να διδάσκονται σχετικά με τις νέες τεχνολογίες[semigr ]

34. καλεί την Επιτροπή να εντοπίσει και να ενθαρρύνει επικουρικές δραστηριότητες που θα μπορούσαν να αναπτυχθούν σε ευρωπαϊκό επίπεδο με στόχο την προώθηση προϊόντων και υπηρεσιών στον τομέα του εκπαιδευτικού λογισμικού[semigr ] η προσπάθεια αυτή πρέπει να περιλαμβάνει και αξιολόγηση των προϊόντων καθώς και τη δημιουργία μονίμων διαύλων επικονωνίας μεταξύ παραγωγών, χρηστών και στελεχών του εκπαιδευτικού συστήματος και του συστήματος επαγγελματικής κατάρτισης, προκειμένου να εξασφαλίζεται η υψηλή ποιότητα των σχετικών προϊόντων και υπηρεσιών[semigr ]

ΒΙΒΛΙΟΘΗΚΕΣ

35. καλεί την Επιτροπή να εκπονήσει Πράσινη Βίβλο σχετικά με το ρόλο των βιβλιοθηκών στην Ευρωπαϊκή Κοινωνία των Πληροφοριών, δρομολογώντας έτσι μια ανταλλαγή απόψεων που θα καλύπτει ζητήματα όπως το δικαίωμα δημιουργού, η προαγωγή της ανάγνωσης και των βιβλίων, η δημόσια πρόσβαση στην ηλεκτρονική πληροφόρηση, τα δικαιώματα δημόσιου δανεισμού και οι ανάγκες κατάρτισης των βιβλιοθηκαρίων[semigr ]

36. πιστεύει ότι οι βιβλιοθήκες έχουν να διαδραματίσουν κεφαλαιώδη ρόλο στη διευκόλυνση της πρόσβασης του κοινού στις ηλεκτρονικά διαθέσιμες πληροφορίες σε τοπικό επίπεδο, συμπεριλαμβανομένης της πληροφόρησης σχετικά με την Ευρωπαϊκή Ένωση και τα διάφορα κράτη μέλη[semigr ]

37. καλεί τα κράτη μέλη και τις άλλες αρμόδιες αρχές να ενθαρρύνουν την παροχή και διάθεση προς ενοικίαση CD-ROM στις δημόσιες βιβλιοθήκες[semigr ]

ΠΟΛΙΤΙΣΜΟΣ, ΓΛΩΣΣΑ ΚΑΙ ΠΕΡΙΕΧΟΜΕΝΟ

38. καλεί τα κράτη μέλη να μετατρέψουν σε ψηφιακή μορφή τις εθνικές πολιτιστικές συλλογές τους, έτσι ώστε να συνεισφέρουν στη δημιουργία ενός ευρωπαϊκού αρχείου της χιλιετούς πολιτιστικής κληρονομιάς με ελεύθερη δημόσια πρόσβαση στα εκπαιδευτικά ιδρύματα και τις βιβλιοθήκες[semigr ]

39. χαιρετίζει την πρόταση της Ευρωπαϊκής Επιτροπής για την πολυγλωσσική κοινωνία των πληροφοριών, για την οποία το Κοινοβούλιο ζήτησε να ισχύσουν ως νομική βάση τα άρθρα 128 και 130 της Συνθήκης ΕΚ[semigr ] παράλληλα, εκφράζει τη λύπη του για το μέγεθος του σχετικού προϋπολογισμού, λαμβάνοντας υπόψη τους φιλόδοξους και σημαντικούς πολιτιστικούς στόχους των προτεινόμενων μέτρων, και επιμένει να ενσωματωθεί η συνειδητοποίηση της γλωσσικής πολυμορφίας σε όλα τα κοινοτικά προγράμματα και τις πρωτοβουλίες σχετικά με την Κοινωνία των Πληροφοριών[semigr ]

40. καλεί την Επιτροπή να δημιουργήσει και να προσφέρει ελεύθερα γλωσσικά μαθήματα πολυμέσων στη γλώσσα κάθε κράτους μέλους (συμπεριλαμβανομένων και των μικρότερων γλωσσών) που θα διατίθεται στα πλαίσια κυκλώματος ανοικτής γραμμής (on-line)[semigr ]

41. ενθαρρύνει την Επιτροπή να μεταφέρει, στον τομέα των τεχνολογιών της πληροφορίας, σημαντικούς πόρους από την υποδομή και την τεχνολογική ανάπτυξη στην ανάπτυξη περιεχομένου[semigr ]

42. χαιρετίζει τη συνεχιζόμενη διαδικασία διαβούλευσης που έχει δρομολογήσει η Επιτροπή σχετικά με το δικαίωμα δημιουργού στην Κοινωνία Πληροφοριών και ζητεί να διεξαχθεί εκστρατεία συνειδητοποίησης όσον αφορά το δικαίωμα δημιουργού, η οποία να απευθύνεται στους παραγωγούς πολυμέσων και ιδιαίτερα στις μικρές και μεσαίες επιχειρήσεις[semigr ]

43. ενθαρρύνει την Επιτροπή να επισπεύσει την έκθεση για την εναρμόνιση των πνευματικών και συναφών δικαιωμάτων, στο μέτρο που παρά την Πράσινη Βίβλο για θέματα σχετικά με τα πνευματικά δικαιώματα, οι επενδύσεις βιομηχανικών παραγόντων στον τομέα αυτό εξακολουθούν να μην προστατεύονται, σε ένα τόσο κρίσιμο στάδιο της ανάπτυξης της ευρωπαϊκής αγοράς[semigr ]

44. στηρίζει τους στόχους του προγράμματος Πληροφόρηση 2000, αλλά ζητεί να συμπεριληφθεί ρητά στο πρόγραμμα η στήριξη της γλωσσικής και πολιτιστικής προσαρμογής των εκπαιδευτικών και πολιτιστικών προϊόντων πολυμέσων τα οποία έχουν παραχθεί σε συνεργασία με ομάδες χρηστών[semigr ]

45. επιβεβαιώνει την αρχή της χρησιμοποίησης, υπό συνθήκες ισότητας, από όλα τα κοινοτικά όργανα των επίσημων γλωσσών όλων των κρατών μελών και παροτρύνει την Επιτροπή και τους αρμόδιους οργανισμούς να προβούν στις αναγκαίκες ενέργειες για να αποσοβηθεί η αμφισβήτηση της αρχής αυτής κατά την προβλεπόμενη διεύρυνση της ΕΕ[semigr ]

46. καλεί τα κράτη μέλη και την Επιτροπή να αναπτύξουν κοινές εμπορικές πρακτικές για την προώθηση του ευρωπαϊκού εκπαιδευτικού και πολιτιστικού λογισμικού[semigr ]

47. προτρέπει την Επιτροπή να διερευνήσει τους τρόπους με τους οποίους τα μουσεία, οι γκαλερί, οι χώροι πολιτιστικής κληρονομιάς και οι διάφορες τέχνες, συμπεριλαμβανομένων της μουσικής, του χορού και του θεάτρου, θα μπορούσαν να αξιοποιήσουν καλύτερα την τεχνολογία της πληροφορίας με σκοπό, π.χ., τη δημοσιότητα, την κριτική, και την εκτέλεση και μετάδοση έργων μέσω κυκλώματος ανοικτής γραμμής («on-line»)[semigr ]

48. αναθέτει στον Πρόεδρό του να διαβιβάσει το παρόν ψήφισμα στην Επιτροπή, το Συμβούλιο και τα κράτη μέλη.